polyglot-tagger/wikipedia-language-snippets-filtered huggingface dataset:
ગાંધીજીના ભત્રીજા નારણદાસ ગાંધીએ રતિલાલને જૂનાગઢની ગિરનાર તળેટીમાં આવેલી 'રૂપાયતન' સંસ્થા સાથે જોડ્યા. ત્યાં રહી તેમણે ગાંધીવિચારના માસિક પ્યારા 'બાપુ'નું સંપાદન કર્યું, તથા ગાંધીસાહિત્ય સાથે ટાગોરના સાહિત્યનો પણ અભ્યાસ કર્યો. સુરત આવીને તેમણે 'પ્રજ્ઞા' નામના માસિકનું સંપાદન હાથ ધર્યું. તે સાથે હરિહર પુસ્તકાલયની પ્રકાશન પ્રવૃત્તિમાં મદદનીશ બન્યા, અને તે દરમિયાન જ 'ગુજરાતમિત્ર'માં કટાર લખવાનું પણ શરૂ કર્યું. તેઓ 'ગુજરાત સમાચાર'ના સામયિક 'શ્રીરંગ'માં નીરુ દેસાઈના સહયોગી બન્યા. ત્યારબાદ તેઓ 'લોકવાણી'માં અને તે પછી 'ગુજરાતમિત્ર'ના તંત્રીમંડળમાં જોડાયા. નિવૃત્તિ પછી રતિલાલે 'કંકાવટી' નામનુ સાહિત્યિક સામયિક શરૂ કર્યું અને તેના સંપાદક રહ્યાં.
'રતિલાલ 'અનિલ'નો જન્મ ૨૨ ફેબ્રુઆરી અથવા ૧૯ ફેબ્રુઆરી ૧૯૧૯ના રોજ સુરત ખાતે થયો હતો. તેમના કુટુંબનો વ્યવસાય જરીબોર્ડર બનાવવાનો હતો. તેઓ બે વર્ષના હતા ત્યારે પિતાનું અવસાન થયું. કુટુંબની જવાબદારી સંભાળતી માતાએ ધોરણ ૨ સુધીના પ્રાથમિક શિક્ષણ પછી તેમને ઘરના વ્યવસાયમાં જોતરી દીધા. ઘરના કાતરિયામાંથી મળી આવેલ ગુજરાતી પ્રેસની નવલકથાઓનો વાંચીને તેમણે સાહિત્યનો સ્વાધ્યાય કર્યો હતો.
રતિલાલ 'અનિલ' ગુજરાતી ગઝલકાર અને પત્રકાર હતા. ‘સાંદીપનિ’, ‘ટચાક’ અને ‘કલ્કિ’ તેમના અન્ય ઉપનામો હતાં. તેમણે ૨૦૦૬માં તેમના નિબંધસંગ્રહ 'આટાનો સૂરજ' માટે સાહિત્ય અકાદમી પુરસ્કાર તેમજ ગઝલક્ષેત્રે પ્રદાન માટે વલી ગુજરાતી ગઝલ એવોર્ડ પ્રાપ્ત થયો હતો.
૧૯૪૨માં તેઓ અસહકારના આંદોલનમાં જોડાયા અને તેમણે સાબરમતી જેલમાં છ મહિનાનો જેલવાસ ભોગવ્યો. જેલમાં તેમને વિદ્યાવ્યાસંગી અસહકારી સાથીઓનો પરિચય થયો, જેથી તેમનો સાહિત્ય સ્વાધ્યાય આગળ વધ્યો. આ સમય દરમિયાન તેમણે ગઝલો લખવા માંડી અને મુશાયરાઓમાં ભાગ લેવા માંડ્યો. તેઓ મહાગુજરાત ગઝલ મંડળના મંત્રી અને પછી પ્રમુખ બન્યા.
ત્રિભુવનપાળનો ભીમદેવ સાથેનો સંબંધ નિશ્ચિત નથી, જોકે વિવિધ અભિલેખ સૂચવે છે કે તેઓ સિંહાસનના કાનૂની વારસદાર હતા. તેમના શિલાલેખમાં જણાવવામાં આવ્યું છે કે તેમણે ભીમદેવના ચરણોમાં ચિંતન કર્યું હતું . તેમના શિલાલેખનો કોતરણીકાર સોમસિંહ હતો અને તેનું વર્ણન કરનાર વૈજલદેવ હતો. આ બંને વ્યક્તિઓએ ભીમદેવના અનુદાનના શિલાલેખો પર પણ કામ કર્યું હતું. ત્રિભુવનપાળના શિલાલેખમાં વેદગર્ભરાશિને અનુદાન આપવામાં આવ્યું છે, જેમને ભીમદેવ દ્વારા શૈવ મઠના ટ્રસ્ટી તરીકે નિયુક્ત કરવામાં આવ્યા હતા. આમ, ત્રિભુવનપાળ કાયદેસરના ઉત્તરાધિકારી હોવાનું જણાય છે.
ત્રિભુવનપાળ પશ્ચિમ ભારતના ચાલુક્ય વંશના છેલ્લા રાજા હતા. તેમણે પોતાની રાજધાની અણહિલવાડ પાટણ થી હાલના ગુજરાત અને તેની આસપાસના વિસ્તારોમાં શાસન કર્યું હતું. વારસદાર તરીકે મૃત્યુ પામતા પહેલા અથવા સત્તા પરથી દૂર થતા પહેલા તેમણે ટૂંકા ગાળા માટે શાસન કર્યું હતું, જે પછી વાઘેલા વંશે રાજ્ય પર કબજો કરી લીધો હતો.
ચાલુક્ય વંશનો અંત ત્રિભુવનપાળ સાથે થયો. વાઘેલા વંશના સેનાપતિઓ લવણપ્રસાદ અને વિરધવલ તેમના પુરોગામી ભીમદેવ બીજાના શાસનકાળ દરમિયાન શક્તિશાળી બન્યા હતા. ત્રિભુવનપાળના મૃત્યુ પછી વિરધવલનો પુત્ર વિશળદેવ રાજા બન્યો. એક સિદ્ધાંત એ છે કે વાઘેલાએ ત્રિભુવનપાળને બળજબરીપૂર્વક પદભ્રષ્ટ કર્યા હતા. જોકે, એ પણ શક્ય છે કે ત્રિભુવનપાળનું વારસદાર વિના મૃત્યુ થયું હતું, જેના કારણે વાઘેલાઓએ રાજ્યનો કબજો સંભાળી લીધો હતો.
સુબ્બાતાના સંસ્કૃત નાટક 'દુતંગડા'ના ઉચ્ચારણમાં જણાવવામાં આવ્યું છે કે આ નાટક 'મહારાજાધિરાજ' ત્રિભુવનપાળની 'પરિષદ'ના હુકમથી રચવામાં આવ્યું હતું. આ પ્રસંગે દેવપટ્ટના માં 'કુમારપાલેશ્વર'ની વસંત મહોત્સવશોભાયાત્રા નીકળી હતી. આ તહેવાર સંભવતઃ અગાઉના રાજા કુમારપાળ દ્વારા શરૂ કરવામાં આવેલા શિવ મંદિરના જીર્ણોદ્ધારની ઉજવણી માટે યોજવામાં આવ્યો હતો.
એક અભિલેખ મુજબ ત્રિભુવન-રાણકા નામના શાસકે ગુહિલા શાસક જૈત્રસિંહના સેનાપતિ બાલાની હત્યા કરી હતી, જે કોટ્ટાડાકા ને પુનઃ કબજે કરવાનો પ્રયાસ કરી રહ્યો હતો. આ ત્રિભુવન-રાણકાની ઓળખ ત્રિભુવનપાળ તરીકે થાય છે.
ત્રિભુવનપાળે ચાલુક્ય રાજા તરીકે ભીમદેવ દ્વિતીયનું સ્થાન મેળવ્યું હતું. તેઓ કડી શિલાલેખ , કેટલીક 'પટ્ટાવલી' અને નાટકોની પ્રસ્તાવનાથી જાણીતા છે. રાજવંશ વિશેના ઇતિહાસોમાં તેમનો ઉલ્લેખ નથી.
રિયોથી પરત ફર્યા બાદ તેમને ભારતીય ટીમનાં કૅપ્ટન બનાવવામાં આવ્યાં હતાં. 2018ની એશિયન ગેમ્સમાં ભારતીય ટીમે સિલ્વર મેડલ મેળવ્યો હતો પણ ફાઇનલમાં હારવાને કારણે ભારતીય ટીમ 2020ની ટોક્યો ઑલિમ્પ્કિસમાં સીધા જ ક્વૉલિફાય થવામાં નિષ્ફળ રહી હતી. જોકે 2019માં અમેરિકા સામેની મૅચમાં રાની રામપાલે નિર્ણાયક ગોલ નોંધાવતાં ભારતે ઑલિમ્પિક્સમાં સ્થાન હાંસલ કર્યું હતું. રાની રામપાલની આગેવાની હેઠળ ભારતીય હૉકી ટીમ 2018ના વર્લ્ડ કપની ક્વાર્ટર ફાઇનલમાં પ્રવેશવામાં સફળ રહી હતી તો એ જ વર્ષે કૉમનવેલ્થ ગેમ્સમાં ચોથા ક્રમે રહી હતી.
વર્લ્ડ ગેમ્સ ઍથ્લીટ ઑફ ધ યર 2019નો ઍવૉર્ડ જીતનારાં તેઓ ભારતનાં સૌપ્રથમ હૉકી ખેલાડી બન્યાં હતાં. સ્પૉર્ટ્સ ઑથોરિટી ઑફ ઇન્ડિયા નાં લેવલ-10 કોચ રાની રામપાલને 2020માં દેશનો સર્વોચ્ચ રમત પુરસ્કાર રાજીવ ગાંધી ખેલરત્ન ઍવૉર્ડથી નવાજવામાં આવ્યાં હતાં. અગાઉ તેમને 2016માં અર્જુન ઍવૉર્ડથી પણ નવાજવામાં આવ્યાં હતાં. ભારત સરકારે 2020માં દેશના ચોથા સર્વોચ્ચ નાગરિક સન્માન પદ્મશ્રીથી તેમને સન્માનિત કર્યાં હતાં.
રાની રામપાલ ભારતીય હૉકી ટીમનાં કૅપ્ટન છે. તેમણે 14 વર્ષની વયે ઇન્ટરનેશનલ હૉકીમાં પદાર્પણ કર્યું હતું અને ઑલિમ્પિક્સ માટે ક્વૉલિફાય થયાં હતાં. આમ તે સૌથી નાની વયે ઇન્ટરનેશનલ હૉકી રમનારાં ભારતીય ખેલાડી બન્યાં હતાં. માત્ર 15 વર્ષની વયે રાની રામપાલ 2010ના હૉકી વર્લ્ડ કપમાં ભારત માટે રમ્યાં હતાં.
2010ના વર્લ્ડકપમાં પહેલી વાર રમીને તેમણે ટીમના કુલ સાત ગોલમાંથી પાંચ ગોલ કર્યા હતા અને તેમને યંગ પ્લેયર ઑફ ધ ટુર્નામેન્ટનો ઍવૉર્ડ મળ્યો હતો. 2013ના જુનિયર વર્લ્ડ કપમાં પણ રાની રામપાલે આ જ ઍવૉર્ડ હાંસલ કર્યો હતો. એ વખતે ભારતીય ટીમે બ્રૉન્ઝ મેડલ મેળવ્યો હતો.
2010ના કૉમનવેલ્થ ગેમ્સમાં તેમને એફઆઇએચ ‘યંગ વુમન પ્લેયર ઑફ ધ યર’ ઍવૉર્ડ માટે નોમિનેટ કરાયાં હતાં. 2010 ની એશિયન ગેમ્સમાં તેમના પ્રદર્શન માટે રાની રામપાલને એશિયન હૉકી ફેડરેશનની ઑલ સ્ટાર ટીમમાં પસંદ કરવામાં આવ્યાં હતાં.
રશિયામાં જૂન 2009ના ચૅમ્પિયન્સ ચૅલેન્જ ટુર્નામેન્ટમાં રાની રામપાલે ફાઇનલમાં ચાર ગોલ કર્યા અને ‘ધ ટૉપ ગોલ સ્કોરર’ અને ‘યંગ પ્લેયર ઑફ ધ ટુર્નામેન્ટ’ ઍવૉર્ડ મેળવ્યો.
જ્યારે રાની રામપાલ 14 વર્ષની વયે ઑલિમ્પિક્સ ક્વૉલિફાયર માટે ભારતીય ટીમમાં સામેલ થયાં ત્યારે ભારત તરફથી રમવા માટેના સૌથી યુવાન હૉકી ખેલાડી બન્યાં હતાં.
2016નાં રિયો ઑલિમ્પિકમાં ભારત 36 વર્ષ બાદ રમી રહ્યું હતું ત્યારે રામપાલે પાંચેય ગ્રુપ મૅચમાં રમીને જાપાન સામેની પહેલી જ મૅચમાં બે ગોલ ફટકાર્યા હતા.
મનીષા જોષીનો જન્મ ૬ એપ્રિલ ૧૯૭૧ના રોજ કચ્છ જિલ્લાના માંડવી નજીક નાનકડા ગામ ગોધરામાં તારા જોશી અને લક્ષ્મીકાંત જોશીને ત્યાં થયો હતો. ૧૯૮૯માં અંજાર ખાતે એચએસસી પૂરું કર્યા બાદ તેઓ ઉચ્ચ અભ્યાસ માટે વડોદરા ગયા હતા. તેમણે વડોદરાની મહારાજા સયાજીરાવ યુનિવર્સિટીમાંથી અનુક્રમે ૧૯૯૨ અને ૧૯૯૫માં અંગ્રેજી સાહિત્યમાં બી.એ. અને એમ.એ.ની પદવી મેળવી હતી. ૧૯૯૩માં સેન્ટ ઝેવિયર્સ કોલેજ, મુંબઈથી માસ કોમ્યુનિકેશનમાં ડિપ્લોમા પણ મેળવ્યો હતો. યુનિવર્સિટીમાં અભ્યાસ દરમિયાન તેમણે સિતાંશુ યશશ્ચન્દ્ર, ગણેશ દેવી અને બાબુ સુથાર સહિત તેમના કોલેજના પ્રોફેસરો દ્વારા લખાયેલા પુસ્તકોનો અભ્યાસ કર્યો હતો અને ગુલામ મોહમ્મદ શેખ, પ્રબોધ પરીખ, લાભશંકર ઠાકર, નીતિન મહેતા, જયદેવ શુક્લા અને ભોળાભાઈ પટેલ જેવા અન્ય ગુજરાતી લેખકો સાથે પરિચય થયો હતો.
તેમનો પ્રથમ કાવ્યસંગ્રહ કંદરા ૧૯૯૬માં ગુજરાતી સાહિત્ય પરિષદ દ્વારા ચન્દ્રકાન્ત ટોપીવાળાની પ્રસ્તાવના સાથે પ્રકાશિત કરવામાં આવ્યો હતો. સિતાંશુ યશશ્ચન્દ્ર, પ્રબોધ પરીખ અને ચિનુ મોદી સહિત અનેક ગુજરાતી લેખકોએ તેની વિવેચનાત્મક પ્રશંસા કરી હતી. તેમની કવિતાઓનો બીજો સંગ્રહ કંસારા બજાર ૨૦૦૧માં પ્રકાશિત થયો હતો. ત્યારબાદ ત્રીજો સંગ્રહ કંદમૂળ ૨૦૧૩માં પ્રકાશિત થયો હતો. તેમની કેટલીક કવિતાઓનું અંગ્રેજી અને હિન્દીમાં ભાષાંતર કરવામાં આવ્યું છે. તેમની કવિતા સૂચક અને અતિવાસ્તવિક ચિત્રશાસ્ત્ર દ્વારા લક્ષણિત છે.
મનીષા જોષીએ એચએસસીની પરીક્ષાઓ બાદ ૧૮ વર્ષની ઉંમરે કવિતા લખવાનું શરૂ કર્યું હતું. તેમની કવિતાઓ ધ વુલ્ફ, ઇન્ડિયન લિટરેચર, ન્યૂ ક્વેસ્ટ, શબ્દસૃષ્ટિ, પરબ, નવનીત સમર્પણ, કવિતા, તથાપી, સહચર્ય વાર્ષિકી, એતદ, સમીપે, વહી અને સંધિ સહિત અનેક અંગ્રેજી અને ગુજરાતી ભાષાના સામયિકોમાં પ્રકાશિત થઈ હતી.
મનીષા જોષી ગુજરાતી ભાષાના કવયિત્રી અને પત્રકાર છે. કંદરા , કંસારા બજાર , કંદમૂળ , અને થાક એ તેમના પ્રકાશિત કવિતાસંગ્રહ છે. તેઓ હાલમાં કેલિફોર્નિયામાં રહે છે.
તેમણે મુંબઈ અને લંડનમાં પ્રિન્ટ અને ટેલિવિઝન પત્રકાર તરીકે કામ કર્યું હતું. લગ્ન બાદ તેઓ યુનાઇટેડ સ્ટેટ્સમાં સ્થાયી થયા હતા. હાલમાં તે કેલિફોર્નિયાના બર્કલેમાં રહે છે.
ચિદંબરમ સુબ્રમણ્યમનો જન્મ તામિલનાડુ રાજ્યના કોઈમ્બતુર જિલ્લાનાં પોલાચીમાં થયો હતો. ચેન્નાઇની પ્રેસીડન્સી કોલેજમાંથી ભૌતિકશાસ્ત્રમાં સ્નાતક અને મદ્રાસ લો કોલેજમાંથી કાયદાની પદવી લીધી હતી. પોતાના કોલેજકાળ દરમ્યાન તેઓએ 'વનામાલર સંગમ' સંસ્થાની સ્થાપના કરી હતી આ ઉપરાંત 'પીથાન' નામનું સામયિક પણ ચાલુ કર્યુ હતું.
તેમનાં કૃષિ મંત્રીના પદભાર દરમ્યાન ડો. સ્વમિનાથન અને ડો. નોર્મન બાર્લોગના સહયોગથી ભારત સૌપ્રથમ વખત અનાજ ઉત્પાદનમાં સ્વાવલંબી થયો હતો અને દેશમાં હરિત ક્રાંતિના મંડાણ થયા હતા. આ ઉપરાંત દુધ ઉત્પાદન વધારવા માટે કરેલ 'ઓપરેશન ફ્લ્ડ'માં પણ તેઓએ યોગદાન આપ્યુ હતું.
ચિદંબરમ સુબ્રમણ્યમ એક રાજકારણી અને સ્વતંત્ર સેનાની હતાં જેઓએ ભારતનાં નાણાં, કૃષિ અને સંરક્ષણ ખાતાનાં મંત્રીની જવાબદારીઓ સંભાળી હતી. તેમની આગેવાની દરમ્યાન થયેલ હરિત ક્રાંતિ બદલ દેશનો સર્વોચ્ય ભારત રત્ન ખીતાબ આપવામાં આવ્યો હતો.
તેમણે ઇલેક્ટ્રોનિક એન્જિનિયરિંગની તાલીમ મેળવી હતી અને તેઓ પરીક્ષણ યંત્રોના હાઇડ્રોલિક્સ અને પછી ઉત્સર્જન નિયંત્રણ માટેના નિયંત્રણો વિકસાવવામાં મદદ કરે છે. તેમણે ઉત્સર્જનનો અભ્યાસ કરતી પ્રથમ ભારતીય પ્રયોગશાળામાં ઉત્સર્જન માપવાની પદ્ધતિઓ વિકસાવવામાં મદદ કરી હતી. ઑટોમોટિવ સલામતી, ઉત્સર્જન અને હવાની ગુણવત્તા, ઇ-ગતિશીલતા, સાશ્વત પરિવહન, વાહન નિયમન, એકરૂપતા વગેરે તેમની કુશળતાના ક્ષેત્રો છે. તેઓ કુલ ગુણવત્તા વ્યવસ્થાપનમાં નિષ્ણાત હતા અને આ વિષય પર એક પુસ્તકનું સહ-લેખન કર્યું હતું.
તેમનો જન્મ ૧૯૫૯માં નાગપુરમાં થયો હતો. ઈ. સ. ૧૯૭૭ માં તેમણે નાગપુરની વિશ્વેશ્વરાય નેશનલ ઇન્સ્ટિટ્યુટ ઑફ ટેકનોલોજીમાંથી ઇલેક્ટ્રિકલ એન્જિનિયરિંગનો અભ્યાસ કર્યો. ત્યાર બાદ ઇજનેરી મહાવિદ્યાલય, પુણેથી ઑટોમોટિવ એન્જિનિયરિંગમાં પોસ્ટ ગ્રેજ્યુએશન પૂર્ણ કર્યું. તે સમયે ભારતમાં મહિલા માટે આ કારકિર્દી અસામાન્ય અને પડકારરૂપ હતી. એન્જિનિયરિંગ કૉલેજમાં થોડી મહિલાઓ હતી અને ઑટોમોટિવ સામાન્ય રીતે એક પુરૂષ પ્રધાન ક્ષેત્ર હતું.
રશ્મિ ઉર્ધ્વરેશે જન્મે રશ્મિ રાનડે એ એક ભારતીય ઑટોમોટિવ ઇજનેર છે. તેઓ ઑટોમોટિવ રિસર્ચ એસોસિએશન ઑફ ઇન્ડિયાના નિર્દેશક છે. માર્ચ ૨૦૨૦માં તેમને નારી શક્તિ પુરસ્કાર એનાયત કરવામાં આવ્યો હતો.
તે યુવાન વયે રમતગમતમાં ઘણો રસ લેતા હતા, તેઓ સિતાર વગાડવાનું શીખ્યા અને સમય જતાં તેઓ રાજ્ય સ્તરે બ્રિજ ચેમ્પિયન બન્યા હતા.
મહા વદ નોમના દિવસે ભગવાન ભવનાથના મંદિર ઉપર ધર્મ અને સંસ્કૃતિની ધજા ચડાવવામાં આવે છે. આ સમયે નાગાબાવા હાથીઓ પર સવારી કરી શંખ ધ્વની કરતા અને જાતજાતના વાદ્યો વગાડતા મહાદેવનો જયનાદ કરતા જોવા મળે છે. આ સ્થળે મુચકુંદ, ભર્તુહરિ અને ગુરુદત્ત ની ગુફાઓ પણ ખુબ પ્રખ્યાત છે અહીં લાખોની સંખ્યામાં શ્રદ્ધાળુઓ દર્શન કરવા અને મેળો માણવા આવે છે.
ભવનાથના મેળામાં મહાશિવરાત્રીની મધ્યરાત્રીએ ભગવાન ભવનાથની પૂજા કરવામાં આવે છે. મહાપૂજાના દર્શન કરવા ગુજરાતના ખૂણે ખૂણેથી સાધુ-સંતો અને નાગા બાવાઓ ખુબ મોટી સંખ્યામાં આવે છે. દર્શનને આવતા લોકો માટે ઠેર ઠેર જગ્યાઓએ અન્નક્ષેત્ર પણો ખુલ્લા મુકાય છે.
જૂનાગઢના ગિરનારની તળેટીમાં સુવર્ણરેખા નદીના કિનારે ભવનાથ ભગવાનનું ખુબ પ્રાચીન મંદિર આવેલું છે. મંદિરના સ્વયંભુ શિવલીંગની પૃષ્ઠભૂમિ અદભુત વનશ્રીથી રળિયામણી દેખાય છે.
આહિર અને મેર લોકોને માટે આ સ્થળ આસ્થા અને શ્રદ્ધાનું સ્થળ છે. મેળાના દિવસો દરમિયાન રાત્રે લોકસંગીત, રાસ-ગરબા અને ભજન-કીર્તનના કાર્યક્રમો પણ યોજવમાં છે.
ભવનાથનો મેળો ગુજરાતના જૂનાગઢમાં ગિરનાર પર્વતની તળેટીમાં સુવર્ણરેખા નદીના કિનારે યોજાય છે. ભવનાથનો મેળો ગુજરાત રાજ્યના અગત્યના મેળાઓમાંનો એક છે.
હર્ષ રમેશ સંઘવી હાલમાં ગુજરાત રાજ્યના ગૃહ રાજયમંત્રી છે. તેઓ ગુજરાત વિધાનસભામાં મજૂરા વિધાનસભાનું પ્રતિનિધિત્વ છેલ્લા ૩ સત્રથી કરી રહ્યા છે. તેઓ ભારતીય જનતા પાર્ટી યુવા મોરચાના રાષ્ટ્રીય ઉપાધ્યક્ષ અને રાષ્ટ્રીય મહામંત્રી તરીકે પણ કાર્ય કરી ચૂક્યા છે.હાલ તેઓ ગુજરાતના મુખ્યમંત્રીશ્રી ભૂપેંદ્રભાઈ પટૅલની સરકારમાં રમત ગમત અને યુવક સેવા, સ્વૈચ્છિક સંસ્થાઓનું સંકલન, બિન નિવાસી ગુજરાતીનો પ્રભાગ, વાહન વ્યવહાર, ગૃહ રક્ષક દળ અને ગ્રામ રક્ષક દળ, નાગરિક સંરક્ષણ, જેલ, સરહદી સુરક્ષા , ગૃહ અને પોલીસ હાઉસીંગ, ઉદ્યોગ, સાંસ્કૃતિક પ્રવૃત્તિઓ મંત્રી તરીકે સેવા આપી રહ્યા છે.
2008માં ભારતીય જનતા પાર્ટી યુવા મોર્ચાના પ્રદેશ મહામંત્રી પદે નિયુક્તિ થઈ. 2010 માં ફરી ભારતીય જનતા પાર્ટી યુવા મોર્ચાના પ્રદેશ મહામંત્રીની જવાબદારી મળી હતી. જેમાં દક્ષિણ ઝોનના પ્રભારી રહ્યા.2011 માં ભારતીય જનતા પાર્ટી યુવા મોર્ચાના પ્રદેશ ઉપપ્રમુખની જવાબદારી નિષ્ઠાપૂર્વક નિભાવી.2013 માં ભારતીય જનતા પાર્ટીના રાષ્ટ્રીય યુવા મોર્ચામાં રાષ્ટ્રીય મહામંત્રી તરીકે તો 2014 માં રાષ્ટ્રીય ઉપાધ્યક્ષ પદે એમની નિમણૂંક થઈ.
સમાજલક્ષી દ્રષ્ટિકોણ સાથે જેમણે પોતાની કારકિર્દી શરુ કરી એવા હર્ષ સંઘવી સુરત સહિત સમગ્ર ગુજરાતના નામાંકિત યુવા નેતા છે. સમાજસેવાના શરુઆતના દિવસોમાં તેમણે યુવાનો માટે વ્યક્તિવ વિકાસ કેમ્પ, કારકિર્દી માર્ગદર્શન કેમ્પ, વિવિધ ખેલ – કૂદ / રમત-ગમતની સ્પર્ધાઓનું આયોજન કર્યુ. તાપી જિલ્લાના સોનગઢ, ઉચ્છલ, વ્યારા, જેવા વિવિધ આદિવાસી વિસ્તારોમાં ફેલાયેલ સિકલસેલ , એનિમિયા જેવા ગંભીર રોગોની નાબુદી માટે મેડિકલ કેમ્પનું આયોજન કર્યુ હતું.
તેની સ્થાપના થઈ ત્યારથી, વિકિપીડિયામાં ઝડપથી વિકાસ થયો. વિકિપીડિયાનું અડધાથી વધુ ટ્રાફિક ગુગલથી આવે છે. લિહના જણાવ્યા અનુસાર, ૨૦૦૩ સુધીમાં,અંગ્રેજી સંસ્કરણમાં ૧૦૦,૦૦૦ થી વધુ લેખ હતા, જે તેને વ્યાવસાયિક ઓનલાઇન જ્ઞાનકોશ સાથે સરખાવી દે છે. તે સ્પષ્ટ હતું કે વિકિપીડિયા મોટી લીગમાં જોડાયું હતું.લિહ સમજાવે છે કેપુરવઠો અને માંગ બંનેને કારણે વિકિપીડિયા ત્વરિત ઘટના બની ગયું. સંતુલિત અને વિશ્વસનીય સામગ્રી એ ઊંચી માંગમાં એક દુર્લભ વસ્તુ છે. ઇન્ટરનેટમાં સ્વયંસેવકોનો બહોળો પુરવઠો છે, જે જ્ઞાનનો ઊંડો સમૂહ વહેંચવા તૈયાર છે, પરંતુ તે ભૌગોલિક અને તર્કસંગત રીતે વ્યાપકપણે વિખેરાઈ જાય છે. આ બંને ઘટકોને એક સાથે જોડવા માટે ઓનલાઇન પ્રદાન કરો, અને તમારી પાસે વિકિપીડિયા છે.સ્થાપક વેલ્સએ કહ્યું છે કે, "અમે ઇન્ટરનેટને ચૂસતા નથી." તેમ છતાં લિહે કહ્યું છે કે કેટલાક "ટીખળકર્તા" સોફોમોરિક ટુકડાઓ દાખલ કરે છે.
ધ વોલ સ્ટ્રીટ જર્નલ અનુસાર,થોડા વર્ષ પહેલાં, અત્યાર સુધીનું સૌથી મોટું સંદર્ભ કાર્ય યોંગલ એનસાયક્લોપીડિયા તરીકે ઓળખાતું હતું. હજારો વોલ્યુમ ધરાવતા વિશાળ પ્રોજેક્ટમાં લગભગ ૨,૦૦૦ વિદ્વાનોનું જ્ઞાન એકઠું થયું હતું અને ૧૪૦૮માં ચીનમાં પ્રકાશિત થયું હતું. લગભગ ૬૦૦ વર્ષ પછી, વિકિપીડિયાએ ૨૫થી ઓછા કર્મચારીઓ અને કોઈ સત્તાવાર સંપાદક વિના તેના કદ અને વ્યાપને પાર કરી લીધું.ધ વૉલ સ્ટ્રીટ જર્નલ એમ પણ કહે છે કે લિહનું પુસ્તક કંઈક અંશે વિકિપીડિયા જેવું જ છે.
લિહ વિકિપીડિયા પર પ્રારંભિક પ્રભાવોના મહત્વનું વર્ણન કરે છે, જેમાં યુઝનેટ, હાઇપરકાર્ડ, સ્લેશડોટ અને મીટબોલવિકિનો સમાવેશ થાય છે. તેઓ જર્મન વિકિપીડિયા, ચાઇનીઝ વિકિપીડિયા અને જાપાનીઝ વિકિપીડિયા જેવા સહોદર પ્રકલ્પમાં જોવા મળતા સાંસ્કૃતિક તફાવતોનું પણ સંશોધન કરે છે. આ પુસ્તકમાં વિકિપીડિયાના મૂળ સહ-સ્થાપક લેરી સેંગર દ્વારા શરૂ કરવામાં આવેલા સિટિઝનડિયમ પ્રોજેક્ટને પણ આવરી લેવામાં આવ્યો છે.
તેના પ્રકાશન સમયે તે વિકિપીડિયા વિકિપીડિયાનું "એકમાત્ર વર્ણન" હતું. તેમાં ૨૦૦૦ની શરૂઆતથી ૨૦૦૮ સુધીના સમયગાળાને આવરી લેવામાં આવ્યો છે. લોકપ્રિય ઇતિહાસ તરીકે લખાયેલા આ લખાણમાં જિમ્મી વેલ્સ, લેરી સેંગર અને વોર્ડ કનિંગહામના ટૂંકા જીવનચરિત્રોથી માંડીને વિકિપીડિયાના ઇતિહાસમાં માઈકલ અસાંજે વિવાદ અને સેજેન્થલર ઘટના જેવી કુખ્યાત ઘટનાઓની ટૂંકી વિગતોનો સમાવેશ થાય છે.
વિકિપીડિયા રિવોલ્યુશન: હાઉ અ બંચ ઑફ નોબડીઝ ક્રિએટેડ ધ વર્લ્ડસ ગ્રેટેસ્ટ એન્સાયક્લોપિડિયા એ ૨૦૦૯નું વેબ મીડિયા સંશોધક અને લેખક એન્ડ્રુ લિહનું લોકપ્રિય ઇતિહાસ પુસ્તક છે.
પુસ્તકમાં વેલ્સની પ્રસ્તાવના છે, તથા સ્વયંસેવકો દ્વારા વિકિપીડિયાના ભાવિની સમસ્યાઓ અને તકોની વિગતવાર રજૂઆત કરવામાં આવી છે.
૧૪ ડિસેમ્બરના રોજ, કર્નલ પૂર્વ હેઠળના બ્રિટીશ સૈન્યમાં બરોડા રાજ્યના ગાયકવાડના સૈનિકો સાથે આશરે ૪૦૦૦ લડત આપનારા માણસો હતા, અંજારથી બાર માઇલ પૂર્વમાં વેણસા ખાતે રણ પાર કર્યું. સૈન્ય અંજાર તરફ આગળ વધ્યું, અને હુસેન મિયાંએ બ્રિટીશરોને તેના પર કબજો દેવાની ના પાડી દીધી, એટલે કે ૨૫ ડિસેમ્બર ૧૮૧૫ ની સવારે કિલ્લા પર હુમલો કરવામાં આવ્યો, અને સાંજે પહેલાં સમર્પણ કરવામાં આવ્યું. તેના બીજા દિવસે ટુના બંદર પર કબજો લેવામાં આવ્યો. થોડા દિવસો પછી, મુન્દ્રાના પ્રમુખ મુહમ્મદ સોતાએ વાતચીત કરી અને બ્રિટીશરો સાથે સંમત થયા. સૈન્ય આગામી ભુજ તરફ વળ્યા, 3 જાન્યુઆરી ૧૮૧૬માં લાખોન્દ ખાતે છાવણી કરી. ૧૪ જાન્યુઆરી, ૧૮૧૬ રાવ ભારમલ બીજા બ્રિટિશ આધિપત્ય માટે સંમત થયા અને કેપ્ટન મૅકમર્ડોની ભુજ બ્રિટિશ નિવાસી અને અંજારના કલેકટર તરીકે નિમણૂક કરવામાં આવી હતી.
૧૮૧૩માં રાયધન ત્રીજા અને તેના કારભારી ફતેહ મુહમ્મદના મૃત્યુ પછી કચ્છનું સંચાલન બાર ભાયાત ની જમાત દ્વારા કરવામાં આવ્યું હતું. હુસેન મિયાં અને તેના ભાઇ ઇબ્રાહિમ મિયાં ફતેહ મહંમદના સ્થાને આવ્યા, તેમની સમિતિઓ તેમના પિતાના મુખ્ય સલાહકાર, જગજીવન મહેતા દ્વારા સંચાલિત હતી, જે એક નાગર બ્રાહ્મણ હતા. . રાયધનને કાયદેસર સંતાન ન હોવાથી, તેમના ભાઈનો પુત્ર, અગિયાર વર્ષનો છોકરો, ૧૮૦૮માં બ્રિટીશ સરકાર સાથેની વાટાઘાટમાં, વારસદાર માનવામાં આવ્યો હતો. પરંતુ રાવના મૃત્યુ પર, બે ભાઈઓ હુસેન મિયાં અને ઇબ્રાહિમ મિયાંએ માનસિંગજીના તેમના ગેરકાયદેસર પુત્રના દાવાને સમર્થન આપ્યું.
૧૩ જાન્યુઆરી, ૧૮૧૪ ના રોજ, માનસિંહજી મહારાજાધિરાજ મિર્ઝા મહારાવ ભારમલજી દ્વિતીયના બિરુદ સાથે કચ્છના મુખ્યપદ માટે આવ્યા. અરબી સમુદ્રમાં ચાંચિયાગીરી અને વાગડ ક્ષેત્રમાં ડાકુઓના મામલે હુસેન મિયાંને પોતાની માગણીઓ રજૂ કરવા માટે બ્રિટીશ સરકારના આડતિયા કેપ્ટન મૅકમર્ડો ૧૮૧૪માં મોરબીથી ભુજ ગયા હતા. રાવ ભારમલ બીજાએ રાજ્યનું સંચાલન સંભાળ્યું અને હુસેન મિયાં જાન્યુઆરી ૧૮૧૫ માં અંજાર, ભચાઉ, ભાદરગઠ અને કાંથકોટની જાગીર સ્વીકૃતિ હેઠળ નિવૃત્ત થયા. રાવે માંડવી અને અસ્કાર્ણ ના મંત્રી શિવરાજની પસંદગી કરી.
કેટલાક જાડેજા સરદારોના સમર્થનથી, બ્રિટિશ સૈન્યે ૨૫ માર્ચ ૧૮૧૯ ના રોજ ભુજ પર હુમલો કર્યો, અને રાવ ભારમલ બીજા અને તેમના પુત્ર દેશલજી બીજાનો નિકાલ કર્યો, એક સગીરને કચ્છ રાજ્યનો શાસક બનાવવામાં આવ્યો. કચ્છે ૧૮૧૯ માં બ્રિટીશ લોકોની સત્તા સ્વીકારી અને કેપ્ટન જેમ્સ મેકમૂર્ડો ભુજમાં બ્રિટીશ રાજકીય નિવાસી તરીકે મુકાયા . તેમના લઘુમતી દરમિયાન રાજ્યની બાબતોનું સંચાલન પ્રાદેશિક સમિતિઓ દ્વારા કરવામાં આવતું હતું, જે જાડેજાના વડાઓ દ્વારા બનેલું હતું અને કેપ્ટન મેકમૂર્ડોની અધ્યક્ષતામાં હતું.
મહારાજાધિરાજ મિર્ઝા મહારાવ ભારમલજી દ્વિતીય એ રાજપૂત વંશ સાથે સંકળાયેલા કચ્છના રાવ હતા, જેમણે તેમના પિતા રાયધન ત્રીજાના મૃત્યુના એક મહિના પછી કચ્છના રજવાડાની ગાદી ઉપર બેઠા.
દૌસા જિલ્લામાં મીના હાઈકોર્ટથી શરૂ થયેલી ભારત જોડો યાત્રાએ 16 ડિસેમ્બર 2022ના રોજ 100 દિવસ પૂરા કર્યા. હિમાચલ પ્રદેશના મુખ્યમંત્રી સુખવિંદર સિંહ સુખુ, નાયબ મુખ્યમંત્રી મુકેશ અગ્નિહોત્રી, રાજ્યના કોંગ્રેસ અધ્યક્ષ પ્રતિભા સિંહ રાહુલ ગાંધીની સાથે ચાલ્યા. પદયાત્રાએ 100 દિવસમાં આઠ રાજ્યો - તમિલનાડુ, કેરળ, કર્ણાટક, તેલંગાણા, આંધ્રપ્રદેશ, મહારાષ્ટ્ર, મધ્યપ્રદેશ અને રાજસ્થાનને આવરી લીધા છે. યાત્રા દ્વારા સામાન્ય માનવીના પ્રશ્નોને ઉજાગર કરવામાં આવ્યા છે, જે તેની સૌથી મોટી ઉપલબ્ધિ છે. ગાયિકા સુનિધિ ચૌહાણે 16 ડિસેમ્બર 2022ના રોજ જયપુરના આલ્બર્ટ હોલ મ્યુઝિયમ ખાતે ભારત જોડો યાત્રાના 100 દિવસ પૂરા થવાના પ્રસંગે એક કોન્સર્ટમાં પરફોર્મ કર્યું હતું. 19 ડિસેમ્બર 2022 ના રોજ, રાજસ્થાનના અલવરમાં એક રેલીને સંબોધિત કરતી વખતે, રાહુલ ગાંધીએ અંગ્રેજી ભાષાના મહત્વ પર પ્રકાશ પાડ્યો અને કહ્યું કે રાજસ્થાનમાં લગભગ 1,700 અંગ્રેજી માધ્યમની શાળાઓ ખોલવામાં આવી છે. તેમણે કહ્યું કે ભાજપના નેતાઓ નથી ઈચ્છતા કે શાળાઓમાં અંગ્રેજી શીખવવામાં આવે, પરંતુ તેમના તમામ નેતાઓના બાળકો અંગ્રેજી માધ્યમની શાળાઓમાં જાય છે.
કોંગ્રેસ પાર્ટીએ 23 ઓગસ્ટ 2022ના રોજ હેડક્વાર્ટર ખાતે ભારત જોડો યાત્રા માટે લોગો, ટેગલાઈન અને વેબસાઈટ લોન્ચ કરી હતી. 7 સપ્ટેમ્બરે કન્યાકુમારીથી કૂચ શરૂ થઈ હતી. તે 3,570-કિલોમીટર લાંબી, 150-દિવસની 'નોન-સ્ટોપ' કૂચ હશે જે દેશભરના 12 રાજ્યો અને બે કેન્દ્રશાસિત પ્રદેશોને આવરી લેશે જેમાં ગાંધી દિવસ દરમિયાન લોકોને મળશે અને રાત્રે કામચલાઉ આવાસમાં ઊંઘશે. આ કામચલાઉ રહેઠાણ ટાટા કોર્પોરેશન દ્વારા ખાસ બનાવવામાં આવેલા મોબાઈલ કન્ટેનર હતા. રાહુલ ગાંધી પાસે એક વાતાનુકૂલિત કન્ટેનર હતું, જ્યારે બાકીના કન્ટેનરમાં અન્ય યાત્રીઓ માટે રહેવાની વ્યવસ્થા કરવામાં આવી હતી, જેમાંથી કેટલાકમાં પંખા પણ નહોતા. તે કન્યાકુમારીથી શરૂ થઈને શ્રીનગરમાં સમાપ્ત થશે અને સંપૂર્ણ પગપાળા ચાલીને કરવામાં આવશે. યાત્રીઓએ આશરે કુલ 2 શિફ્ટમાં દરરોજ 23 કિલોમીટરનું અંતર કાપવાનું છે. કોંગ્રેસની ભારત જોડો યાત્રા અને 1983 માં પૂર્વ પ્રધાનમંત્રી ચંદ્રશેખરની આશરે 4,260 કિલોમીટરની ભારત યાત્રામાં ઘણી સમાનતાઓ છે.
16 નવેમ્બર 2022 ના રોજ, કાર્યકર્તા મેઘા પાટકર વાશિમમાં ભારત જોડો યાત્રામાં જોડાયા. 17 નવેમ્બર 2022 ના રોજ, અભિનેત્રી રિયા સેન મહારાષ્ટ્રના અકોલામાં ભારત જોડો યાત્રામાં જોડાઈ. રાહુલ ગાંધીએ પુનરોચ્ચાર કર્યો કે વિનાયક દામોદર સાવરકરે અંગ્રેજોને મદદ કરી હતી. 18 નવેમ્બર 2022 ના રોજ, મહાત્મા ગાંધીના પ્રપૌત્ર તુષાર ગાંધી અને અભિનેત્રી મોના અંબેગાંવકર બુલઢાણા જિલ્લાના શેગાંવમાં ભારત જોડો યાત્રા દરમિયાન રાહુલ સાથે જોડાયા હતા. ઈન્દિરા ગાંધીની જન્મજયંતિના દિવસે, અભિનેત્રી રશ્મિ દેસાઈ, આકાંક્ષા પુરી અને નગ્મા 19 નવેમ્બર 2022ના રોજ બુલઢાણા જિલ્લામાં ભારત જોડો યાત્રામાં જોડાઈ હતી. અભિનેતા અમોલ પાલેકર 20 નવેમ્બર 2022 ના રોજ જલગાંવ જામોદમાં મહારાષ્ટ્રમાં તેના છેલ્લા દિવસે ભારત જોડો યાત્રામાં જોડાયા હતા.
કોંગ્રેસના સંચાર વડા જયરામ રમેશે કહ્યું કે ભારત જોડો યાત્રા એ પાર્ટી માટે લોકો સાથે જોડાવવાનો એક માર્ગ છે. ભારત જોડો યાત્રાને મળેલા પ્રતિસાદથી કોંગ્રેસને આગામી વર્ષે પશ્ચિમથી પૂર્વ સુધી આવી જ યાત્રા કાઢવાનો વિશ્વાસ અપાયો છે. જો યાત્રા થાય છે તો તે જ હાઇબ્રિડ મોડમાં હશે એટલે કે યાત્રા પગપાળા હશે તેમજ મુશ્કેલ ભૌગોલિક ભૂપ્રદેશને આવરી લેવા માટે વાહનોનો ઉપયોગ કરવામાં આવશે. કોંગ્રેસના પૂર્વ અધ્યક્ષ રાહુલ ગાંધીએ અશોક ગેહલોત અને સચિન પાયલટ બંનેને પાર્ટીની સંપત્તિ ગણાવી હતી. ભારત જોડો યાત્રા હવે સાતમા રાજ્યમાં છે. વાયનાડના સાંસદ રાહુલ ગાંધીએ કહ્યું કે યાત્રા કોંગ્રેસથી આગળ વધી ગઈ છે અને ભારતનો અવાજ ગુંજવા લાગ્યો છે.
24 ડિસેમ્બર 2022 ના રોજ, મેટ્રો સ્ટેશનથી યાત્રા ફરી શરૂ કર્યા પછી, ભારત જોડો યાત્રા બદરપુર બોર્ડર પર દિલ્હીમાં પ્રવેશી. મક્કલ નીધી મૈયમ ના પ્રમુખ કમલ હાસન, જેઓ અભિનેતામાંથી રાજકારણી બનેલા છે, તેઓ નવી દિલ્હીમાં ભારત જોડો યાત્રામાં જોડાયા હતા. લાલ કિલ્લા પરના તેમના ભાષણ દરમિયાન, હસને જણાવ્યું હતું કે તેઓ એક ભારતીય તરીકે યાત્રામાં જોડાયા હતા અને જ્યારે દેશની વાત આવે છે ત્યારે તમામ પક્ષની રેખાઓ અસ્પષ્ટ હોય છે. રાહુલ ગાંધીએ કહ્યું કે તેમણે 2,800 કિમી ચાલતી વખતે લોકોમાં નફરત કે હિંસા જોઈ નથી. ભારત જોડો યાત્રાએ કન્યાકુમારીના ગાંધી મંડપમથી દિલ્હીના લાલ કિલ્લા સુધી 3,122 કિલોમીટરનું અંતર કવર કર્યું હતું.
નવ દિવસના વર્ષ-અંતના વિરામ બાદ કોંગ્રેસની ભારત જોડો યાત્રાનો 3 જાન્યુઆરી, 2023ના રોજ કાશ્મીર દરવાજા ખાતેના હનુમાન મંદિરથી બીજો ચરણ ફરી શરૂ થયો. કોંગ્રેસના વરિષ્ઠ નેતા જયપ્રકાશ અગ્રવાલે જણાવ્યું હતું કે રાહુલ ગાંધીની ભારત જોડો યાત્રા નાગરિકોના અવાજને ગુંજવી રહી છે. ગાઝિયાબાદ જિલ્લાની લોની સરહદેથી ભારત જોડો યાત્રા ઉત્તર પ્રદેશમાં પ્રવેશી હતી. ભૂતપૂર્વ ચીફ એએસ દુલત અને જમ્મુ-કાશ્મીરના ભૂતપૂર્વ મુખ્યપ્રધાન ફારૂક અબ્દુલ્લા ભારત જોડો યાત્રામાં જોડાયા હતા. 5 જાન્યુઆરી 2023 ના રોજ, બોલિવૂડ અભિનેત્રી રિતુ શિવપુરી ઉત્તર પ્રદેશના શામલીમાં 'ભારત જોડો યાત્રા'માં જોડાઈ.
ભારત જોડો યાત્રા 4 ડિસેમ્બર 2022 ના રોજ રાજસ્થાનમાં પ્રવેશી, જે આ યાત્રાનું પ્રથમ કોંગ્રેસ શાસિત રાજ્ય છે. રાહુલ ગાંધીએ કહ્યું કે ભારત જોડો યાત્રાએ તેમને એવી વસ્તુઓ શીખવી છે જે પરિવહનના કોઈપણ મોડમાં મુસાફરી કરતી વખતે શીખી શકાતી નથી, પછી તે એરોપ્લેન હોય, હેલિકોપ્ટર હોય કે અન્ય કોઈપણ મોડ. રાહુલ ગાંધી અને તેમના સાથી પ્રવાસીઓનું પરંપરાગત રાજસ્થાની શૈલીમાં ઝાલાવાડ શહેરથી લગભગ 40 કિલોમીટર દૂર ચંવલી ચૌરાહા ખાતે ઉષ્માભર્યું સ્વાગત કરવામાં આવ્યું હતું. કોંગ્રેસના નેતા રાહુલ ગાંધી અને મધ્ય પ્રદેશ કોંગ્રેસના અધ્યક્ષ કમલનાથે આદિવાસી ડાન્સરો સાથે ડાન્સ કર્યો હતો.
કોંગ્રેસે કહ્યુંછે કે તેઓએ નવી દિલ્હી ખાતે ભારતીય જનતા પાર્ટીની આગેવાની હેઠળની કેન્દ્ર સરકારની કથિત "વિભાજનકારી રાજનીતિ" સામે દેશને એક કરવા માટે આ ચળવળ શરૂ કરી હતી જે 7 સપ્ટેમ્બર, 2022ના રોજ ગાંધી અને તમિલનાડુના મુખ્ય પ્રધાન એમ.કે. સ્ટાલિન દ્વારા શરૂ કરવામાં આવી હતી. તેનો મુખ્ય ઉદ્દેશ્ય "ભય, કટ્ટરતા અને નફરત"ની રાજનીતિ અને વધતિ જતી બેરોજગારી સામે લડવાનો છે. આંદોલન દરમિયાન પક્ષના પ્રમુખની ચૂંટણી યોજાઈ હતી. પાર્ટીએ આંદોલન દરમિયાન 4 વર્ષમાં પહેલીવાર પોતાના દમ પર હિમાચલ પ્રદેશમાં સરકાર પણ બનાવી.
28 સપ્ટેમ્બરે તમિલનાડુ અને પછી કર્ણાટકમાં જાય તે પહેલાં કેરળમાં યાત્રાનો છેલ્લો દિવસ છે. તે બીજા દિવસે તમિલનાડુમાં નીલગિરિસ પહોંચી. 30 સપ્ટેમ્બરના રોજ, તે ભારે ભીડ સાથે કર્ણાટકમાં પ્રવેશી. પોલીસે ઝુંબેશ પર કડક કાર્યવાહી શરૂ કરી. ગાંધી જયંતિ નિમિત્તે રાહુલ ગાંધીએ મહાત્મા ગાંધીને પુષ્પાંજલિ અર્પણ કરી હતી. તેમણે કર્ણાટકમાં કોવિડ-19 રોગચાળાને નિયંત્રિત કરવા પર ભાજપ પર પણ નિશાન સાધ્યું હતું. 4 ઓક્ટોબરે મંડ્યા ખાતે યાત્રાએ વિરામ લીધો હતો.
પંજાબના પૂર્વ મુખ્યમંત્રી ચરણજીત સિંહ ચન્ની 20 ડિસેમ્બરે રાજસ્થાનના અલવર ખાતે ભારત જોડો યાત્રામાં જોડાયા હતા. 21 ડિસેમ્બર 2022 ના રોજ, ભારત જોડો યાત્રા નૂહ જિલ્લાની મુંડકા સરહદથી હરિયાણામાં પ્રવેશી. ધ્વજવંદન સમારંભ બાદ હરિયાણાના નૂહમાં પાટણ ઉદયપુરીથી ભારત જોડો યાત્રા ફરી શરૂ થઈ. 23 ડિસેમ્બર 2022 ના રોજ, સાંસદ કનિમોઝી હરિયાણામાં ભારત જોડો યાત્રામાં જોડાયા. તેણીએ કહ્યું કે તે ભારતની વિવિધતાની ઉજવણી કરતી યાત્રા નો ભાગ બનીને ખુશ છે.
ભારત જોડો યાત્રા 10 જાન્યુઆરી 2023ના રોજ શંભુ સરહદ દ્વારા પંજાબમાં પ્રવેશી હતી. રાજ્યમાં યાત્રા શરૂ થતા પહેલા રાહુલ ગાંધીએ અમૃતસરમાં સુવર્ણ મંદિરની મુલાકાત લીધી હતી. 14 જાન્યુઆરીના રોજ, જલંધરથી કોંગ્રેસના સાંસદ સંતોખ સિંહ ચૌધરીનું ફિલૌરમાં હાર્ટ એટેક આવવાથી માર્ચ દરમિયાન મૃત્યુ થયું હતું. 15 જાન્યુઆરીના રોજ, સ્વર્ગસ્થ પંજાબી ગાયક સિદ્ધુ મૂસેવાલાના પિતા અને ઇતિહાસકાર મૃદુલા મુખર્જી ભારત જોડો યાત્રામાં જોડાયા હતા.
રાહુલ ગાંધીએ 22 સપ્ટેમ્બરે કોચીમાં મહાત્મા ગાંધીને પુષ્પાંજલિ અર્પણ કરી હતી. ભાજપના નેતાઓએ ખોટો આક્ષેપ કર્યો હતો કે 23 સપ્ટેમ્બરે યાત્રામાં વિરામ એ સાથે એકતા દર્શાવવા હતો. હોલીવુડ અભિનેતા જોન કુસેકે રાહુલ ગાંધી સાથે એકતા વ્યક્ત કરી હતી. કેરળ હાઈકોર્ટ દ્વારા ભારત જોડો યાત્રાના નિયમન માટેની અરજીને ફગાવી દેવામાં આવી હતી. 29 સપ્ટેમ્બરે તમિલનાડુના ગુડાલુરમાં પ્રવેશતા પહેલા યાત્રા થ્રિસુર અને મલપ્પુરમમાં પ્રવેશી હતી.
24 નવેમ્બર 2022ના રોજ, પ્રિયંકા ગાંધી અને તેમના પતિ રોબર્ટ વાડ્રા મધ્ય પ્રદેશમાં ભારત જોડો યાત્રામાં જોડાયા હતા. રાહુલ ગાંધીએ મધ્યપ્રદેશના બુરહાનપુરમાં કહ્યું કે આ યાત્રાનો ધ્યેય ભારતમાં ફેલાયેલી નફરત, હિંસા અને ભય સામે કૂચ છે. બુરહાનપુર પ્રદેશના કેળાના વાવેતર અને પાવરલૂમ કામદારો સાથેની બેઠક દરમિયાન,ગાંધીએ બેરોજગારી અને ખેતીના મુદ્દાઓ વિશે અભિપ્રાય આપ્યો.
રાહુલ ગાંધી ચિત્રદુર્ગ જિલ્લામાં બેરોજગાર યુવાનોને મળ્યા હતા. કોંગ્રેસે કન્નડ ભાષા અને તેના જેવી પ્રાદેશિક ભાષાઓના મહત્વ પર ભાર મૂક્યો હતો. આ યાત્રા 14 ઓક્ટોબરના રોજ આંધ્રપ્રદેશના અનંતપુર જિલ્લામાં પ્રવેશી હતી, જેમાં મોટી સંખ્યામાં ભીડ જોવા મળી હતી. તે બીજા દિવસે કર્ણાટકમાં ફરી પ્રવેશ્યું, બેલ્લારી જિલ્લામાં 1000 કિલોમીટર પૂર્ણ કર્યા.